Keira Knightley

Keira Christina Knightley (sündinud 26. märtsil 1985 Teddingtonis Middlesexis) on inglise filminäitleja. Maailmakuulsaks sai ta 2003. aastal pärast peaosi filmides "Tribla nagu Beckham", "Kariibi mere piraadid: Musta pärli needus" ja "Armastus on see". 

 Elulugu 
Lapsepõlv

Keira ema on šoti näitekirjanik ja endine näitleja Sharman Macdonald ning isa inglise teatri- ja filminäitleja Will Knightley. Keiral on vanem vend Caleb (sündinud 1979). Suure osa oma lapse- ja noorukieast elas ta Londonis Richmondis. Ta on õppinud Park Roadi keskkoolis ja Esher College'is.

Karjäär
Knightley alustas näitlemist lapsnäitlejana: ta oli seitsmeaastane, kui tegi 1993. aastal debüüdi televisioonisarjas "Royal Celebration". 1995. aastal mängis ta seriaalis "The Bill". 1990. aastate keskel tegi ta kaasa mitmes telefilmis, enne kui sai Sabé rolli 1999. aasta ulmefilmis "Star Wars: Nähtamatu oht" (Star Wars: Episode I The Phantom Menace). Knightley sai rolli, kuna sarnanes Padméd kehastanud näitleja Natalie Portmaniga; kummagi näitleja emal oli raske neil vahet teha, kui nad olid grimeeritud. Knightley osatäitmist filmis hoidis lavastaja kiivalt saladuses ja paljud arvavad tänini, et mõlemat osa mängis Natalie Portman.

Knightley sai esimese peaosa telefilmis "Princess of Thieves" ("Varaste printsess"), mis valmis 2001. aastal ja kus ta mängis Robin Hoodi tütart. Sel perioodil näitles Knightley ka trilleris "The Hole" (2001; "Auk") ja miniseriaali "Doctor Zhivago" ("Doktor Živago") 2002. aasta uusversioonis.

Knightley tegi läbimurde 2002. aastal jalgpalliteemalises filmis "Tribla nagu Beckham" (Bend It Like Beckham), mis oli üliedukas Inglismaal pärast esilinastust 2002. aasta augustis ning sai kassahitiks ka USA-s, kus see esilinastus 2003. aasta märtsis ja piletimüük küündis 32 miljoni dollarini. Pärast filmi "Tribla nagu Beckham" sai Knightley osa järgmises kassahitis "Kariibi mere piraadid: Musta Pärli needus" (Pirates of the Caribbean: The Curse of the Black Pearl), mille produtsent oli Jerry Bruckheimer. Film esilinastus 2003. aasta juulis ning sai väga positiivseid arvustusi, kujunedes 2003. aasta suve suurimaks hittfilmiks ning tegi tuntuks ka Knightley nime.

Knightleyl oli pisiroll ka romantilises komöödias "Love Actually" ("Armastuse on see"), mis esilinastus 2003. aasta novembris. Tema järgmine film "King Arthur" ("Kuningas Arthur") esilinastus 2004. aasta juulis. See sai kriitikutelt vastakaid arvustusi, kuid näiteks kriitik Roger Eberti heakskiidu.

Samal kuul hääletasid ajakirja Hello! lugejad Knightley filmitööstuse kõige lootustandvamaks nooreks näitlejaks. Lisaks märkis ajakiri Time, et Knightley paistab pühenduvat enda arendamisele tõsise näitleja, mitte vaid filmitähe staatuse suunas.
Ajakiri Empire hääletas Knightley 2004. aastal filmiajaloo kõige seksikamaks naisnäitlejaks.

Knightley mängis 2005. aastal kolmes filmis. "The Jacket" ("Hullusärk") oli triller, mis esilinastus märtsis, saades üsna vastakaid arvustusi ja üsnagi kehva kassa. Film "Domino" , lugu pearahakütist Domino Harveyst, esilinastus oktoobris, kuid selle tampisid maasse kriitikud ja see põrus ka piletikassas. "Pride & Prejudice" ("Uhkus ja eelarvamus") oli Jane Austeni kuulsaima romaani põhjal tehtud film, mis sai korraliku kassatulu ja pälvis ülikiitvaid arvustusi. Knightley mängis intelligentset, vaimukat, elavat inglise neidu Elizabeth Bennetit, kes ei taha kokkuleppeabielu, vaid tõelist armastust. Selle rolliga oli ta nomineeritud ka Oscarile, Kuldgloobusele ja veel mitmele auhinnale. Film oli kuues Keira Knightley osalusel valminud film, mis tõusis Inglismaa edetabelites esikohale.

2007. aastal mängis Knightley kolmes suuremas filmis: mai lõpus esilinastus "Pirates of the Caribbean: At World's End" ("Kariibi mere piraadid: Maailma lõpus"); 29. augustil esilinastus Veneetsia filmifestivalil Ian McEwani romaanil põhinev film "Atonement" ("Lepitus"); septembris esilinastus "Silk", mis põhineb Alessandro Baricco romaanil.

2008. aasta juunis esilinastus Knightley ema Sharman Macdonaldi stsenaariumil põhinev film "The Edge of Love" ("Armastuse piir"). Film räägib keerulistest suhetest noore Walesi luuletaja Dylan Thomase, tema naise Caitlini, noorpõlve armsama Vera Phillipsi ja tolle abikaasa William Killicki vahel.

Filmograafia
 Aasta  Pealkiri  Eestikeelne pealkiri  Roll  Märkused 1995  "A Village Affair"   Natasha Jordan  "Innocent Lies"   noor Celia   1996  "Treasure Seekers"   printsess 1999  "Star Wars Episode I: The Phantom Menace" "Star Wars: Osa I – Nähtamatu oht" Sabé (kuninganna peibutis)  2001  "Deflation"    "Princess of Thieves"  "Varaste printsess"  Gwyn  "The Hole"  "Auku kukkumine"  Frances (Frankie) Almond Smith  2002  "Bend It Like Beckham"  "Tribla nagu Beckham"  Juliette (Jules) Paxton  "Thunderpants"    "Pure"  "Rikkumata"  Louise  "New Year's Eve"   Leah  "Doctor Zhivago"  "Doktor Živago"  Lara Antipova  "The Seasons Alter"   Helena  2003  "Gaijin"   Kate (hääl)  "Pirates of the Caribbean: The Curse of the Black Pearl"  "Kariibi mere piraadid: Musta pärli needus"  Elizabeth Swann  "Love Actually"  "Armastus on see"  Juliet  2004  "King Arthur"  "Kuningas Arthur"  Guinevere  2005  "Stories of Lost Souls"   Leah   "The Jacket"  "Hullusärk"  Jackie  "Domino" "Domino" Domino Harvey  "Pride and Prejudice"  "Uhkus ja eelarvamus"  Elizabeth Bennet  Oscari ja Kuldgloobuse nominatsioon – parima naisosatäitja kategoorias  2006  "Pirates of the Caribbean: Dead Man's Chest"  "Kariibi mere piraadid: Surnud mehe aardekirst"  Elizabeth Swann  2007  "Pirates of the Caribbean: At World's End"  "Kariibi mere piraadid: Maailma lõpus"  Elizabeth Swann  "Atonement"  "Lepitus"  Cecilia   "Silk"  "Siid"  Helene Joncour  2008  "The Edge of Love"  "Armastuse piir"  Vera Phillips  "The Duchess"  "Hertsoginna"  Georgiana Cavendish, Devonshire'i hertsoginna  2010  "Last Night"  "Eilne öö"  Joanna Reed   "Never let me go"  "Ära lase mul minna"  Ruth "London Boulevard"  "London Boulevard"   2011  "A Dangerous Method"  "Ohtlik meetod"   2012  "Seeking a Friend for the End of the World"  "Maailma viimane armulugu"    "Anna Karenina"  "Anna Karenina"  Anna Karenina  2017"Pirates of the Caribbean: Dead Men Tell No Tales""Kariibi mere piraadid: Salazari kättemaks"Elizabeth Swann

Välislingid

Teave veebisaidil Filmiveeb.ee

Kategooria:Suurbritannia filminäitlejad
Kategooria:Suurbritannia telenäitlejad
Kategooria:Sündinud 1985